“หุ้นเอเชีย” เปิดผันผวน นักลงทุนจับตารายงานประชุม “เฟด”
“ตลาดหุ้นเอเชีย” เปิดผสมผสานวันนี้ ขณะที่นักลงทุนจับตารายงานการประชุมประจำเดือนธ.ค. ในวันนี้ตามเวลาสหรัฐ
“ตลาดหุ้นเอเชีย” เปิดผสมผสานวันนี้ ขณะที่นักลงทุนจับตารายงานการประชุมประจำเดือนธ.ค. ในวันนี้ตามเวลาสหรัฐ
4 ม.ค. 2566

ผู้สื่อข่าวรายงานว่า ตลาดหุ้นเอเชียเปิดเคลื่อนไหวทั้งในแดนบวกและแดนลบในวันนี้ เหตุนักลงทุนรอคอยการเปิดเผยรายงานการประชุมนโยบายการเงินประจำเดือนธ.ค.ของธนาคารกลางสหรัฐ (เฟด)
สำหรับดัชนี NIKKEI 225 ตลาดหุ้นญี่ปุ่นเปิดวันนี้ที่ 25,834.93 จุด ลดลง 259.57 จุด หรือ -0.99%, ดัชนี HSI ตลาดหุ้นฮ่องกงเปิดวันนี้ที่ 20,319.98 จุด เพิ่มขึ้น 174.69 จุด หรือ +0.87% และดัชนี SSE Composite ตลาดหุ้นจีนเปิดวันนี้ที่ 3,117.57 จุด เพิ่มขึ้น 1.06 จุด หรือ +0.03%
ขณะที่ดัชนีผู้จัดการฝ่ายซื้อ (PMI) ภาคการผลิตขั้นต้นของญี่ปุ่นประจำเดือนธ.ค.ของ Jibun Bank ยังคงหดตัว โดยอยู่ที่ 48.9โดยบรรดานักลงทุนจะจับตาการเปิดเผยตัวเลขการเปิดรับสมัครงานและอัตราการหมุนเวียนของแรงงาน (JOLTS) ของสหรัฐประจำเดือนพ.ย. และคณะกรรมการกำหนดนโยบายการเงินของธนาคารกลางสหรัฐ (FOMC) จะเปิดเผยรายงานการประชุมประจำเดือนธ.ค.ในวันนี้ (4 ม.ค.66) ตามเวลาสหรัฐ